pythainlp/thai_wikipedia_clean_20230101 huggingface dataset:
หลังจากชกแพ้ครั้งนั้น โม่ได้ประกาศเลิกชกมวยโดยเด็ดขาด พ.ศ. 2474 เข้าทำงานที่กรมรถไฟหลวงจนเกษียณเมื่อ พ.ศ. 2508 ถึงแก่กกรรมเมื่อ 26 พฤษภาคม พ.ศ. 2520 ด้วยโรคเบาหวานกับเส้นเลือดในสมองอุดตัน รวมอายุได้ 72 ปี
อมรา บุรานนท์
พิไล พูลสวัสดิ์
ศาสตราจารย์เกียรติคุณ พิไล พูลสวัสดิ์ (เกิดเมื่อวันที่ 23 พฤศจิกายน พ.ศ. 2489) เป็นนักวิทยาศาสตร์และนักอนุรักษ์ชาวไทย ที่มีผลงานวิจัยดีเยี่ยมด้านปักษีวิทยา (Ornithology) นิเวศวิทยาสัตว์ป่า (Wildlife Ecology) และปรสิตวิทยา (Parasitology: Avian diseases) เป็นผู้ที่มุ่งมั่นทำวิจัยระยะยาว เพื่อการอนุรักษ์สัตว์ป่าและทรัพยากรธรรมชาติให้คงอยู่อย่างยั่งยืน ทำกิจกรรมเผยเพื่อเผยแพร่ความรู้ในการอนุรักษ์นกเงือกและทรัพยากรธรรมชาติอย่างเข้มแข็ง จนได้รับการขนานนามว่า "มารดาแห่งนกเงือก (GREAT MOTHER OF THE HORNBILLS) ก่อให้เกิดการขับเคลื่อนทางสังคมเพื่อการคุ้มครอง-อนุรักษ์นกเงือกและธรรมชาติ จนได้เป็นคนไทยคนแรกที่ได้รับรางวัลผู้ทรงเกียรติด้านการอนุรักษ์ธรรมชาติระดับโลก พร้อมกันถึง 2 รางวัล เมื่อปี พ.ศ. 2549 ได้แก่รางวัล The 2006 ROLEX Awards for Enterprises จาก Rolex SA ประเทศสวิตเซอร์แลนด์ และ The 52nd Annual Chevron Conservation Awards จาก Chevron Corporation ประเทศสหรัฐอเมริกาและได้รับ พระราชทานเหรียญดุษฎีมาลา เข็มศิลปวิทยา สาขาวิทยาศาสตร์ ประจำปี 2550 จากพระบาทสมเด็จพระเจ้าอยู่หัวภูมิพลอดุยเดช โดยสมเด็จพระเทพรัตนราชสุดาฯ เป็นผู้แทนพระองค์
ผลงานด้านการวิจัยและอนุรักษ์.
ศาสตราจารย์เกียรติคุณ ดร.พิไล พูลสวัสดิ์ เป็นหัวหน้าโครงการศึกษาชีววิทยาและนิเวศวิทยาของนกเงือกระยะยาวมาตั้งแต่ พ.ศ. 2521 และเมื่อ พ.ศ. 2546-ปัจจุบันเป็นหัวหน้าโครงการวิจัยร่วมจากหลายสถาบันเพื่อศึกษาลักษณะพันธุกรรม ประชากร และสถานภาพของนกเงือกในพื้นที่ผืนป่าและหย่อมป่าในประเทศไทย (โครงการร่วมกับกรมอุทยานแห่งชาติ สัตว์ป่า และพันธุ์พืชมหาวิทยาลัยมหิดล มหาวิทยาลัยเกษตรศาสตร์ จุฬาลงกรณ์มหาวิทยาลัยและสมาคมอนุรักษ์สัตว์ป่าแห่งประเทศไทย)โดยได้รับทุนสนับสนุนจาก ศูนย์พันธุวิศวกรรมและเทคโนโลยีชีวภาพแห่งชาติ และยังเป็นผู้ริเริ่มโครงการอุปการะครอบครัวนกเงือก ที่นำงานวิทยาศาสตร์มาเป็นสื่อกลางในการกระตุ้นให้คนเมืองเข้ามาสัมผัส และมีส่วนร่วมในการอนุรักษ์ทรัพยากรธรรมชาติร่วมกับชุมชนในท้องถิ่น เป็นผู้ก่อตั้งมูลนิธิศึกษาวิจัยนกเงือก ซึ่งให้ทุนสนับสนุนงานวิจัยด้านชีววิทยา-นิเวศวิทยาของนกเงือกและนิเวศวิทยาทั่วไป และสร้างนักวิจัยรุ่นใหม่ จัดตั้งศูนย์กลางประสานงานทางวิชาการ งานวิจัยและให้การฝึกอบรม จัดประชุมวิชาการเกี่ยวกับการวิจัยนกเงือกในระดับชาติและนานาชาติ ส่งเสริมนักวิจัยหลากหลายสาขาทั้งในและต่างประเทศ ให้ทำงานเชิงบูรณาการ โดยใช้นกเงือกเป็นสัตว์เป้าหมายในการวิจัย ซึ่งรูปแบบและผลการวิจัยสามารถประยุกต์ใช้ในการจัดการเพื่อการอนุรักษ์นกเงือก ซึ่งเป็น Umbrella และ Keystone species และใกล้สูญพันธุ์อย่างเหมาะสม จนทำให้เป็นโครงการวิจัยด้านอนุรักษ์สัตว์ป่าและทรัพยากรธรรมชาติที่มีศักยภาพในการชี้นำสังคม เป็นที่ยอมรับจากคณะทำงานด้านการท่องเที่ยวและสิ่งแวดล้อม วุฒิสภา ใช้เป็นต้นแบบในการจัดการอนุรักษ์ สัตว์ป่า และสิ่งแวดล้อมในประเทศ เป็นผู้ริเริ่มปลุกจิตสำนึกของพรานล่านกเงือกและชาวบ้านให้หันมาเป็นผู้อนุรักษ์ธรรมชาติและสัตว์ป่า โดยใช้นกเงือกเป็นสื่อจนเกิดความร่วมมือระหว่างชุมชน โรงเรียน เยาวชน และนักวิจัย
ศาสตราจารย์เกียรติคุณ ดร. พิไล พูลสวัสดิ์ มีผลงานวิจัยตีพิมพ์ในวารสารวิชาการระดับนานาชาติ มีบทความที่กล่าวถึงงานวิจัยในวารสารทางวิชาการและนิตยสารชั้นนำ ภาพยนตร์สารคดีในประเทศและต่างประเทศอย่างต่อเนื่อง อาทิเช่น
Science 3 August 2007: Vol. 317. no. 5838, pp. 592-593
Science Magazine
ผลงานที่ได้รับการเผยแพร่เป็นภาพยนตร์สารคดี อาทิเช่น
รางวัลเกียรติยศ คณะวิทยาศาสตร์ มหาวิทยาลัยมหิดล
Coraciiformes Taxon Advisory Grop
DMC.TV
นงเยาว์ ดาวสุพรรณ
นงเยาว์ ดาวสุพรรณ เป็นนักร้องจากสุพรรณบุรี เป็นศิษย์ของครูสุรพล สมบัติเจริญ(ราชาเพลงลูกทุ่ง)
นงเยาว์เกิดเมื่อ 7 กันยายน พ.ศ. 2492 ที่ตำบลดอนกำยาน อำเภอเมือง จังหวัดสุพรรณบุรี มีชื่อสกุลจริงว่า นงเยาว์ ฉายวงศ์ บิดาชื่อ ย้วน มารดาชื่อ พิมพา ฉายวงศ์ เรียนหนังสือที่โรงเรียนวัดพันตำลึง จบชั้นประถมศึกษาปีที่ 4 แล้วไม่ได้เรียนต่อ เนื่องจากต้องช่วยพ่อแม่ทำนา
เส้นทางเข้าวงการ.
"วงดนตรีสุรพล สมบัติเจริญ" ไปเปิดทำการแสดงที่วัดแถวบ้านของเธอ ทองใบ รุ่งเรืองนักแต่งเพลงประจำวงดนตรีสุรพล ได้ไปซื้อข้าวโพดต้มของคุณอานงเยาว์ อาของนงเยาว์จึงฝากนงเยาว์ให้ครูทองใบพาไปสมัครกับครูสุรพล ้แต่ครูสุรพลจะไม่รับนักร้องเวลาทำการแสดงต้องไปประกวดที่กรุงเทพฯเท่านั้น แต่เนื่องจากถูกครูทองใบตามตื้อจึงยอมให้นงเยาว์ขึ้นร้องเพลง
พอร้องเสร็จสุรพล ถึงกับเอ่ยปากว่า พบแล้วช้างเผือกในป่า" แต่สุรพลกลับไม่รับเข้าประจำวง เพราะนงเยาว์ขึ้นเวทีร้องเพลงไม่ยกมือไหว้ใครเลย พี่ชายเธอต้องเทียวไปเทียวมาหลายครั้งเพราะสนิทกับจินดา สมบัติเจริญ แต่ครูสุรพลกลับบอกว่าให้กลับไปฝึกน้องเธอให้มีมารยาทซะบ้าง ต่อมาวงดนตรีสุรพล สมบัติเจริญมาเปิดทำแสดงใกล้บ้านเธออีกครั้งครูทองใบจงให้เธอเข้าไปไหว้ครูสุรพล สมบัติเจริญ ครูสุรพลบอกกับเธอว่า "ฉันรับเธอตั้งแต่วันแรกแล้วแต่ฉันน่ะดัดนิสัยเธอ" คุณนงเยาว์ เริ่มเป็นศิลปินลูกทุ่งจริงจัง เมื่ออายุได้ 17 ปี
บันทึกแผ่นเสียงครั้งแรกในชีวิต คือเพลง "ชื่นใจคนจน" งานประพันธ์ของ อาจารย์จิตรกร บัวเนียม เมื่อปี พ.ศ. 2512 เพลงนี้ร้องแก้กับเพลง"คนจนน้อยใจ" ของศรีไพร ลูกราชบุรี
เพลงที่สร้างชื่อ เช่น พี่จ๋าอย่าเจ้าชู้ สงสารพี่แทน เบื่อหน้าคนขี้หนาว ความฝันบ้าๆ หัวบ่ดี ตลุงรักราชบุรี ชอบว่าจริงๆ อดีตรักวันลอยกระทง
ปัจจุบัน นงเยาว์ ดาวสุพรรณอยู่กับครอบครัว ทำการค้าขายเล็กๆน้อยๆ ประเภทโชห่วย อยู่ที่เขตวงเวียนใหญ่ กทม. และยังรับเชิญร้องเพลงเหมือนนักร้องเก่าท่านอื่นๆ
ท่าอากาศยานนานนาชาติเดนเวอร์
โมชอฟเซอ
อุทยานแห่งชาติสามาเรีย กอร์จ
อนาโตเลีย
นิวคิดส์ออนเดอะบล็อก
นิวคิดส์ออนเดอะบล็อก  เป้นวงบอยแบนด์ที่ประสบความสำเร็จช่วงปลายยุค 80 ถึงต้นยุค 90 เริ่มรวมตัวกันในบอสตัน สหรัฐอเมริกา ในปี 1984 โดยโปรดิวเซอร์ เมอไรส์ สตารร์ (Maurice Starr)
สมาชิกประกอบด้วย จอร์แดน ไนท์ (Jordan Knight) โจนาธาน ไนท์ (Jonathan Knight), โจ แมกอินไทร์ (Joe McIntyre), ดอนนี่ วอล์เบิร์ก (Donnie Wahlberg), และ แดนนี่ วูด (Danny Wood)
นิวคิดส์ออนเดอะบล็อก มียอดขายอัลบั้มทั่วโลกมากกว่า 70 ล้านแผ่น และได้ปูทางให้วงรุ่นน้องอย่าง เอ็นซิงค์, แบ็คสตรีท บอยส์ ในเวลาต่อมา
ในช่วงต้นปียุค 80 เมอไรส์ สตารร์ ประสบความสำเร็จกับการปั้นวงเด็กอย่าง นิว เอดิชัน (New Edition) เขาได้เกิดความคิดที่จะทำวงเด็กผิวขาวขึ้น จึงได้ทำการเปิดออดิชันในบอสตัน โดยได้ทำการออดิชันเด็ก 500 คน โดยในกลุ่มเด็กเหล่านี้ก็ได้สมาชิกคนแรกคือ ดอนนี่ วอล์เบิร์ก ซึ่งอายุ 15 ปีในขณะนั้น ดอนนี่ได้ช่วยในการหาสมาชิกวง โดยดอนนี่ได้ชักชวนน้องชาย มาร์คและเพื่อนสนิท แดนนี่ วูด และเขาก็ได้ชักชวนเพื่อนร่วมชั้น โจนาธาน ไนท์ และ จอร์แดน ไนท์
ในช่วงเริ่มต้นของการก่อตั้ง มาร์ค วอล์เบิร์ก ได้ขอออก และได้ ไจม์ เคลลีย์ (Jaime Kelley) มาแทนแต่ตัวเคลลีย์ ขาดบ่อย บกพร่องในหน้าที่จึงได้ โจอีย์ แมกอินไทร์ ซึ่งอายุ 12 ปีในขณะนั้นมาแทน
เมษายน ค.ศ. 1986 นิวคิดส์ออนเดอะบล็อกได้ออกอัลบั้มแรกที่มีชื่อเหมือนชื่อวง โดยซิงเกิ้ลแรก "Be My Girl" ได้รับความสนใจระดับนึงตามสถานีวิทยุบอสตัน และไม่ประสบความสำเร็จเท่าที่ควรในวงกว้าง ตัวอัลบั้มนี้ไม่ประสบความสำเร็จ แต่ก็ได้อนุญาตจากทางค่ายเพลงให้ทำอัลบั้มที่ 2
Hangin' Tough.
หลังจากล้มเหลวกับอัลบั้มแรก ก็ได้กลับเข้าสู่สตูดิโอเป็นเวลาเกือบ 2 ปี อัลบั้มที่ 2 ชื่อว่า "Hangin' Tough" ได้ปล่อยซิงเกิ้ลแรก "Please Don't Go Girl" ในช่วงแรกได้รับกระแสตอบรับไม่มาก แต่เมื่อสถานีวิทยุในฟลอริด้าเริ่มเล่นเพลงของเขา และทางต้นสังกัดก็เริ่มดันเพลงพวกเขา ทำให้เพลงนี้ประสบความสำเร็จขึ้นชาร์ทบิลบอร์ดที่อันดับ 10
ซิงเกิ้ลที่ 2 "You Got It (The Right Stuff)" ขึ้นชาร์ทสูงสุดที่อันดับ 3 ในอเมริกา (อันดับ 1 ในอังกฤษ) ถัดมาซิงเกิ้ลที่ 3 "I'll Be Loving You (Forever)" ก็ขึ้นอันดับ 1 ในอเมริกาในที่สุด
"Hangin' Tough" ซิงเกิ้ลต่อไปก็ขึ้นอันดับ 1 ในอเมริกา และยังมีเพลงฮิตอีกอย่าง "Cover Girl" และ "Didn't I (Blow Your Mind)" อัลบั้ม "Hangin' Tough" ติดอยู่ในชาร์ทนาน 132 สัปดาห์และ ยังได้รางวัลอเมริกัน มิวสิก อวอร์ดส สาขา "Best Pop/Rock Album" และ "Best Pop/Rock Group"
ในช่วงปลายปี พวกเขาได้ออกอัลบั้มคริสต์มาสชุด "Merry, Merry Christmas" มีเพลงฮิตติดท็อปเท็นอย่าง "This One's for the Children" ยอดขายบริจาคให้กับมูลนิธิ United Cerebral Palsy
Step by Step.
ในช่วงต้นยุค 90 นิวคิดส์ออนเดอะบล็อก ประสบความสำเร็จไปแล้วทั่วโลก อัลบั้ม "Step by Step" ที่มีสมาชิกบางคนร่วมแต่งเพลง มีเพลงเปิดตัวคือ Step by Step ก็ขึ้นอันดับ 1 ในอเมริกา ตามมาด้วยเพลงฮิต "Tonight" อัลบั้มนี้ขายได้มากกว่า 20 ล้านชุดทั่วโลก
พวกเขาได้ทัวร์คอนเสิร์ตนานกว่า 1 ปี กว่า 200 รอบ ในทัวร์ที่ชื่อว่า "The Magic Summer Tour" สปอนเซอร์โดยโค้ก และพวกเขาได้ออกผลิตภัณฑ์สำหรับสะสมมากมายเช่น กล่องอาหารกลางวัน,เสื้อยืด,การ์ตูน,ตุ๊กตา,ปลอกหมอน เป็นต้น
ในช่วงปลายปีทางต้นสังกัดได้ออกอัลบั้มรีมิกซ์ "No More Games/The Remix Album"
ในปี 1991 พวกเขาไม่ได้ออกผลงานอะไร แต่ได้ทัวร์ในยุโรปและเอเชีย ดอนนี่ได้โปรดิวซ์เพลงให้น้องชาย มาร์ค กับอัลบั้ม Marky Mark and the Funky Bunch ซึ่งมีเพลงฮิตอันดับ 1 ในอเมริกาอย่าง "Good Vibration"
Face the Music.
พวกเขากลับมาในชื่อใหม่ NKOTB ในช่วงเดือน มกราคม ค.ศ. 1994 มีเพลงแรก "Dirty Dawg" มิวสิกวิดีโอเพลงนี้ถูกแบนในแคนาดา แต่ก็ถึงจุดอิ่มตัว โดยโจนาธาน ไนท์ได้ขอออกจากวงระหว่างการทัวร์ สมาชิกที่เหลือตัดสินใจที่จะยกเลิกทัวร์ที่เหลือด้วย จากนั้นก็ถึงเวลาแตกวง
ชีวิตหลัง นิวคิดส์ออนเดอะบล็อก.
ออกจากวงการบันเทิง แล้วหันไปทำธุรกิจอสังหาริมทรัพย์
ในปี 1999 ได้ออกผลงานเดี่ยวกับสังกัด Interscope Records มีเพลงฮิตติดท็อปเท็นอย่าง "Give It To You" เขาได้เป็นวงเปิดให้ เอ็นซิงค์ เขาได้ปรากฏตัวในรายการ VH-1's The Surreal Life ในปี 2004, และรายการ Trust Me - I'm A Holiday Rep และรายการตลกในอังกฤษ Syd Little นอกจากนั้นยังได้ออกอัลบั้ม Love Songs ในปี 2006
ในปี 1999 ได้ออกผลงานเดี่ยวมีเพลงฮิตอย่าง Stay The Same และเขาได้ออกอัลบั้มผลงานเดี่ยวแล้ว 5 อัลบั้ม ในปี 2002 ได้ร่วมแสดงในรายการโทรทัศน์ชื่อดัง Boston Public เขายังได้ร่วมแสดงละครบรอดเวย์เรื่อง Wicked และยังได้เป็นผู้เข้าแข่งขันในรายการเรียลลิตี้โชว์Dancing with the Stars
ได้ทำงานเบื้องหลัง โปรดิวซ์เพลง และเขาได้ฟอร์มวงในรายการ Totally Boyband ทางช่องเอ็มทีวี ชื่อวงว่า "Upper Street"
ได้เข้าสู่วงการแสดงตามน้องชายของเขา อย่างภาพยนตร์เรื่องซิกซ์เซ้นส์...สัมผัสสยอง และเขายังได้บทนำในเรื่อง Saw II ในขึ้นอันดับ 1 ในบ็อกซ์ออฟฟิส
การกลับมารวมตัวอีกครั้ง.
กับสมาชิกดั้งเดิมทั้ง 5 หนุ่มครบเซ็ทได้แก่ Joey McIntyre, Danny Wood, Donnie Wahlberg, Jordan Knight และJonathan Knight กลับมารวมตัวใหม่ภายใต้สังกัด Universal Music โดยทั้ง 5 ปรากฏตัวในการแจกรางวัล The Much Music Awards ที่มาโชว์เพลงฮิตเมดเล่ห์ในอดีตอย่าง Step By Step, Right Stuff และเพลงใหม่ล่าสุด Summertime ที่มีผู้ชมรายการกว่า 7.8 ล้านคน และออกอัลบั้มที่ชื่อว่าชุด The Block
เจดดาห์
เจ็ตบลูแอร์เวย์
เจ็ตบลู แอร์เวย์  เป็นสายการบินต้นทุนต่ำสัญชาติอเมริกัน บริษัทมีสำนักงานใหญ่ในควีนส์ นิวยอร์กซิตี้ ซึ่งเป็นย่านในนิวยอร์กซิตี้ โดยมีฐานการบินหลักที่ท่าอากาศยานนานาชาติจอห์น เอฟ. เคนเนดี
ในปีค.ศ. 2001 เจ็ตบลู เริ่มดำเนินการในเมืองสำคัญที่ลองบีชในลอสแอนเจลิสเคาน์ตี้ รัฐแคลิฟอร์เนีย โดยมีเมืองสำคัญอื่น ๆ คือ ท่าอากาศยานนานาชาติโลแกนในบอสตัน รัฐแมสซาชูเซตส์ ในปีค.ศ. 2003,ท่าอากาศยานนานาชาติฟอร์ท ลอเดอร์เดล – ฮอลลีวูด, ท่าอากาศยานนานาชาติหลุยส์ มูโนซ มาริน และท่าอากาศยานนานาชาติออร์แลนโด สายการบินให้บริการจุดหมายปลายทางในสหรัฐอเมริกาเป็นหลัก รวมถึงเที่ยวบินไปยังแคริบเบียน บาฮามาส เม็กซิโก และสหราชอาณาจักร ปัจจุบันเจ็ตบลูมีเครื่องบิน 287 ลำในฝูงบิน
เจ็ตบลูแอร์เวย์ได้ก่อตั้งมาตั้งแต่ปีค.ศ. 1998 โดยเดวิด นีลลีแมนในชื่อ "นิวแอร์" โดยสายการบินเริ่มให้บริการเที่ยวบินต้นทุนต่ำ เช่นเดียวกับเซาท์เวสต์แอร์ไลน์ เจ็ตบลูใช้เครื่องบินตระกูลแอร์บัส เอ320 เป็นหลัก คล้ายกับเซาท์เวสต์ที่ใช้โบอิง 737 เป็นหลัก เจ็ตบลูเริ่มให้บริการเที่ยวบินจากนิวยอร์ก-เจเอฟเคไปยังบัฟฟาโลและฟอร์ตลอเดอร์เดล
หลักจากเหตุการณ์วินาศกรรม 11 กันยายน ค.ศ. 2001 การเดินทางทางอากาศได้ตกต่ำลงมาก ซึ่งเจ็ตบลูแอร์เวย์ก็ได้รับผลกระทบเช่นกัน เจ็ตบลูต้องขายเครื่องบินและเลื่อนกำหนดการส่งมอบเครื่องบินใหม่ๆ หลายๆ ลำ เพื่อมาแก้ปัญหาการเงินของบริษัท จนต่อมาก็ได้คงเสถียรภาพทางการเงินไว้ได้และก็ได้ขยายกิจการมากขึ้น โดยมีการเพิ่มจุดหมายปลายทางต่างๆ และขยายฐานการบินของสายการบิน
ในเดือนตุลาคม ค.ศ. 2013 เจ็ตบลูแอร์เวย์ได้มีการประกาศที่นั่งชั้นธุรกิจใหม่ ภายใต้ชื่อมินต์ (Mint) ที่นั่งที่สามารถพับเป็นเตียงนอนราบนี้จะมีการติดตั้งบนแอร์บัส เอ321-200 บางลำ โดยให้บริการเที่ยวบินไปยังจุดหมายปลายทางในแถบแคริบเบียน
ในเดือนพฤษภาคม ค.ศ. 2022 เจ็ตบลูแอร์เวย์ได้เสนอที่จะเข้าซื้อกิจการของสปิริตแอร์ไลน์ หลังจากแผนของฟรอนเทียร์ล้มเหลว ก่อนที่สปิริตจะรับข้อเสนอนี้ในอีกสองเดือนต่อมาด้วยเงินจำนวน 3.8 ล้านดอลล์ลาร์สหรัฐ
สำนักงานใหญ่ของเจ็ตบลูแอร์เวย์ตั้งอยู่ในอาคาร Brewster ในลองไอส์แลนด์ นิวยอร์ก ก่อนหน้านี้สำนักงานใหญ่ของเจ็ตบลูอยู่ที่ 80–02 Kew Gardens Road, และที่ฟอเรสต์ฮิลล์เทาเวอร์ในฟอเรสต์ฮิลล์, ควีนส์, นิวยอร์ก ประมาณ 6 ไมล์ (9.7 กม.) จากที่ปัจจุบันในลองไอส์แลนด์
คณะผู้บริหารของเจ็ตบลูแอร์เวย์มีดังนี้:
เจ็ตบลูเวนเชอรส์.
เจ็ตบลูเวนเชอรส์เป็นบริษัทลูกของเจ็ตบลู ก่อตั้งขึ้นในเดือนกุมภาพันธ์ ค.ศ. 2016 ในชื่อ JetBlue Technology Ventures (JTV) วัตถุประสงค์หลักคือการลงทุนและเป็นพันธมิตรกับการเริ่มต้นในระยะเริ่มต้นในด้านการเดินทาง การต้อนรับ และการเดินทาง เพื่อพัฒนาประสบการณ์ของนักเดินทางให้ครบวงจร
เจ็ตบลูทราเวลล์โปรดักส์.
เจ็ตบลูทราเวลล์โปรดักส์ได้ก่อตั้งขึ้นในปีค.ศ. 2018 โดยประกอบด้วยแบรนด์เจ็ตบลูเวเคชั่น และผลิตภัณฑ์การเดินทางที่ไม่ใช่ทางอากาศอื่นๆ รวมถึงการประกันภัยการเดินทาง เรือสำราญ รถเช่า และอื่นๆ
ไลฟ์ทีวี.
ไลฟ์ทีวีเป็นบริษัทลูกของเจ็ตบลูตั้งแต่ปีค.ศ. 2002 โดยไลฟ์ทีวีได้ให้บริการระบบความบันเทิงบนเที่ยวบินด้วยรายการโทรทัศน์และวิทยุสดผ่านระบบดาวเทียม ซึ่งได้ให้กับสายการบินต่างๆรวมถึงเจ็ตบลูเอง ไลฟ์ทีวีถูกซื้อต่อโดย Thales Group ในราคาประมาณ 400 ล้านดอลลาร์สหรัฐในเดือนมิถุนายน ค.ศ. 2014
ณ เดือนตุลาคม ค.ศ. 2022 เจ็ตบลูแอร์เวย์บินไปยังจุดหมายปลายทาง 104 แห่งในทวีปอเมริกา โดยส่วนใหญ่อยู่ในสหรัฐอเมริกาและแคริบเบียน และยังมีการให้บริการเที่ยวบินในบางส่วนสู่จุดหมายในอเมริกากลางและอเมริกาใต้ และสองปลายทางในยุโรป
เจ็ตบลูได้ทำข้อตกลงการบินร่วมกับสายการบินต่างๆ ดังต่อไปนี้:
ณ เดือนตุลาคม ค.ศ. 2022 เจ็ตบลูแอร์เวย์มีเครื่องบินประจำการในฝูงบินดังนี้:
ณ เดือนตุลาคม ค.ศ. 2022 เจ็ตบลูแอร์เวย์มีอายุฝูงบินเฉลี่ย 12.2 ปี
ที่นั่ง.
บนเครื่องบินส่วนใหญ่ของเจ็บลูแอร์เวย์ สายการบินได้มีการนำเสนอประสบการณ์ห้องโดยสารชั้นเดียวภายใต้ชื่อ คอร์ (Core) อย่างไรก็ตาม เจ็ตบลูได้แบ่งจำนวนแถวไว้จำนวนหนึ่งโดยที่นั่งมีพื้นที่วางขากว้างพิเศษ 7 นิ้ว ซึ่งใช้ชื่อว่า อีเว่นมอร์สเปซ (Even More Space) ห้องโดยสารหลักประกอบด้วยที่นั่งเบาะหนัง บริการไวไฟฟรี จอความบันเทิงพร้อมโทรทัศน์และวิทยุสด, และภาพยนตร์มากมาย รวมถึงอาหารว่างและเครื่องดื่ม
ชั้นโดยสารมินต์.
เจ็ตบลูแอร์เวย์ได้นำเสนอที่นั่งชั้นธุรกิจใหม่ในปีค.ศ. 2014 โดยใช้ชื่อว่ามินต์ (Mint) โดยเริ่มแรกมีการให้บริการที่นั่งนี้ในเที่ยวบินข้ามทวีปภายในประเทศสหรัฐ เช่น จากนิวยอร์กไปลอสแอนเจลิส และมีที่นั่งนี้บนเครื่องบินแอร์บัส เอ321 เพียงไม่กี่ลำ ก่อนที่จะมีการให้บริการที่นั่งชั้นนี้ไปยังจุดหมายปลายทางในแคริบเบียนและยุโรป
ตัวเลือกความบันเทิงบนเครื่องบินของเจ็ตบลูประกอบด้วยอินเทอร์เน็ต Fly-Fi แบบ Gate-to-gate, DIRECTV มากกว่า 100 ช่อง, วิทยุ Sirius XM และภาพยนตร์ บนเครื่องบินเอ321 และเครื่องบินเอ320 ที่ปรับปรุงใหม่กว่า มีการใช้หน้าจอวิดีโอโต้ตอบขนาด 15 นิ้ว การเป็นร่วมมือระหว่างเจ็ตบลูกับแอมะซอน ช่วยให้ลูกค้ารับชมวิดีโอจากแอมะซอนไพร์ม โดยเชื่อมต่อกับ Wi-Fi และดาวน์โหลดแอปแอมะซอนวิดีโอบนโทรศัพท์มือถือหรือแท็บเล็ต
ทรูบลู (trueBlue) เป็นโปรแกรมสะสมไมล์ของเจ็ตบลูแอร์เวย์ที่ให้คะแนนแก่ผู้โดยสารที่เดินทางด้วยค่าโดยสารเกือบทุกประเภท รวมถึงผู้ใช้บัตรเครดิตแบรนด์ร่วมของเจ็ตบลู โดยจหนึ่งเที่ยวบินมีมูลค่า 2, 4, และ 6 แต้มตามระยะทางที่บิน
เจ็ตบลู แอร์เวย์
เฟอร์กี้
สเตซี่ แอนน์ เฟอร์กูสัน  หรือเป็นที่รู้จักในชื่อวงการว่า เฟอร์กี้  เกิดเมื่อ 27 มีนาคม พ.ศ. 2518 ที่เมือง Whittier รัฐแคลิฟอร์เนีย เป็นอดีตนักร้องนำของวงแบล็ค อายด์ พีส์ โดยเข้ามาแทนที่ Kim Hill ในปี 2003 ปัจจุบันเธอได้ลาออกจากวง ในปี 2016 แล้วและได้รับรางวัลแกรมมี่ ถึง 2 ครั้ง
ในปี 2006 ได้ออกผลงานเดี่ยวชุด The Dutchess
เฟอร์กี้เป็นลูกของเทอร์รี และ แพ็ท เฟอร์กูสัน ซึ่งมีเชื้อสายชาวไอร์แลนด์และสก็อตแลนด์ เธอเป็นดาราตั้งแต่เด็ก ได้ออกรายการเด็กทางทีวีโดยร่วมงานกับ รีนี แซนด์สตรอม (Renee Sandstrom) (สมาชิกในวง Wild Orchid )
เฟอร์กี้พากย์เสียงให้กับตัวละคร Sally Brown ในการ์ตูนของ Charlie Brown ภาคพิเศษ 2 ตอน คือ It's Flashbeagle, Charlie Brown (1984) และ Snoopy's Getting Married, Charlie Brown (1985) เธอมีน้องสาว 1 คนคือ Dana Ferguson ซึ่งก็เป็นดาราเช่นกัน
หลังจากนั้นเธอได้เป็นสมาชิกวงสามสาว Wild Orchid ซึ่งได้ร้องเพลงร่วมกับสมาชิกอีก 2 คนในวงคือ Renee Sandstrom และ Stefanie Ridel และมีผลงานออกมา 2 อัลบั้ม แต่หลังจากทำอัลบั้มที่ 3 เสร็จ ค่ายเพลงก็ปฏิเสธที่จะวางแผงให้ ทำให้ทุกคนเสียใจมาก เฟอร์กี้ ถึงกับต้องเข้ารับการบำบัดและเธอออกจากวงหลังจากนั้นไม่นาน ความผิดหวังของเธอกับวง Wild Orchid นำไปสู่การใช้ยาเสพย์ติด เธอบอกกับหนังสือพิมพ์ Glasgow ว่า " ฉันเริ่มเสพย์ยาอี แล้วก็ติดยาไอซ์ น้ำหนักของฉันลดลง 90 ปอนด์ฉันเลยต้องโกหกเพื่อนๆว่าฉันเป็นโรคบูลิเมีย และในที่สุดฉันก็เริ่มจะเป็นบ้า ”
ในเดือนกรกฎาคม ปี พ.ศ. 2546 เธอได้เป็นดารารับเชิญใน ตอนพิเศษของภาพยนตร์การ์ตูนเรื่อง Rocket Power ตอน พิเศษที่ชื่อ Reggie's Big Beach Break โดยเธอพากษ์เสียง เป็นนักร้องสาวเพลง ป๊อบที่ชื่อ แชฟฟิก้า ( Shaffika )
ในเดือนพฤษภาคม ปี 2547 เธอได้รับการเลือกจากนิตยสาร People ให้เป็นหนึ่งใน 50 คนที่หน้าตาดีที่สุดในโลก
ในเดือนกรกฎาคม ปี 2548 เฟอร์กี้ ก็ถูกถ่ายภาพในงานคอนเสิร์ตที่เมือง ซาน ดิเอโก้ หลังจากที่เธอปัสสาวะราด และในปีนี้ เธอได้หมั้นกับดาราหนุ่ม จอช ดูฮาเมล (Josh Duhamel)
เฟอร์กี้กำลังจะมีผลงานการแสดงในเรื่อง Grindhouse ผลงานล่าสุดของยอดผู้กำกับ เควนติน ทาแรนติโน ที่เธอต้องรับบทเป็นสาวเลสเบี้ยน ซึ่งเจ้าตัวเปิดเผยเองว่าเธอเคยมีประสบการณ์ทางเพศกับผู้หญิงด้วยกันมาหลายต่อหลายครั้งแล้ว
ด้านชีวิตส่วนตัว เฟอร์กี้ได้คบหากับนักแสดงหนุ่ม จอช ดูฮาเมล ในเดือนกันยายน ค.ศ. 2004 เฟอร์กี้และจอชได้หมั้นในเดือนธันวาคม ค.ศ. 2007 พวกเขาแต่งงานกันในเดือนธันวาคม ค.ศ. 2009 เมื่อวันที่ 29 สิงหาคม ค.ศ. 2013 เธอให้กำเนิดลูกชายคนแรกของเธอชื่อว่า Axl Jack Duhamel เมื่อวันที่ 14 กันยายน ค.ศ. 2017 เฟอร์กี้ได้ประกาศว่าเธอได้แยกทางกันจากสามีของเธอแล้ว และต่อมาเมื่อวันที่ 1 มิถุยายน ค.ศ. 2019 เฟอร์กี้ได้ประกาศข่าวว่าได้หย่าร้างกับสามีเป็นที่เรียบร้อยแล้ว
อาชีพในฐานะศิลปินเดี่ยว.
เฟอร์กี้ กำลังก้าวเข้าสู่การเป็นศิลปินเดี่ยว อัลบั้มเดี่ยวของเธอมีชื่อว่า "The Dutchess"
ก่อนหน้านี้ เฟอร์กี้ และ Will.I.Am ได้นำเพลงชื่อ "True" กลับมาทำใหม่ ซึ่งเป็นเพลงประกอบภาพยนตร์เรื่อง 50 First Dates และเมื่อไม่นานมานี้เธอมีงานเพลงที่ชื่อ "Won't Let You Fall" และ "Bailamos" ซึ่งเป็นเพลงประกอบภาพยนตร์เรื่อง Poseidon ที่เธอแสดงในเรื่องด้วย
อัลบั้มนี้ มีเพลงอันดับ 1 สองเพลงในอเมริกาคือ London Bridge และ Glamorous ส่วนซิงเกิล Fergalicious ขึ้นสูงสุดอันดับ 2 และซิงเกิลที่ 4 Big Girls Don't Cry ขึ้นชาร์ทสูงสุดอันดับที่ 1 ในอเมริกา
กำจร มนูญปิจุ
คีน
คีน  เป็นวงออลเทอร์นาทิฟร็อกจากอีสต์ซัสเซกซ์ อังกฤษ เจ้าของบทเพลง "Somewhere Only We Know", "Everybody's Changing" อัลบั้มแรก "Hopes And Fears" ได้รับรางวัลบริตอะวอดส์สาขาอัลบั้มบริติชแห่งปี และเป็นหนึ่งในอัลบั้มขายดีที่สุดของสหราชอาณาจักร อัลบั้มที่สอง "Under the Iron Sea" เปิดตัวด้วยอันดับที่ 4 บนบิลบอร์ด 200 คีนเป็นที่รู้จักจากการใช้คีย์บอร์ดเป็นเครื่องดนตรีนำแทนกีตาร์ ก่อนจะพัฒนาไปใช้เครื่องสังเคราะห์เสียงในช่วงอัลบั้มที่ 2–3 ในปี ค.ศ. 2019 คีนมียอดขาย 13 ล้านชุดทั่วโลก
คีนอาศัยอยู่ในเมืองเล็ก ๆ ชื่อแบตเทิล ซึ่งอยู่ทางใต้ของประเทศอังกฤษ สมาชิกทั้งหมดรู้จักกันหลังเข้าเรียนที่โรงเรียนทอนบริดจ์ในเคนต์ ทิมมีโอกาสเรียนเปียโนที่โรงเรียน แต่ไม่นานนักเค้าก็รู้สึกเบื่อกับดนตรีคลาสสิก และเลิกไปในที่สุด จนในที่สุดทิมเริ่มที่จะสนุกกับการเล่นคีย์บอร์ด และโปรแกรมแต่งเพลงต่าง ๆ และเริ่มพยายามที่จะเขียนเพลงของตัวเองและเล่นให้เพื่อน ๆ ฟัง และริชาร์ดก็เริ่มที่จะฝึกเล่นกลอง และพวกเขาก็เริ่มที่จะเล่นกันเป็นวง หามือกีต้าร์มาร่วม (โดมินิค สก็อตต์) และในที่สุดก็ได้ทอมมาเป็นนักร้องนำของวง เดิมพวกเขาใช้ชื่อว่า "Lotus Eaters" แต่ภายหลังเปลี่ยนเป็น "Keane" ตามชื่อ Cherry Keane เพื่อนของแม่ทอมที่ให้การสนับสนุนวง
ปี 1999 คีนย้ายมาที่ลอนดอนเพื่อหาบริษัทค่ายเพลง ผ่านไป 2 ปี พวกเขาก็ยังหาค่ายเพลงไม่ได้ รวมไปถึงโดมินิคก็ออกไปจากวง พวกเขากลับไปบ้านเดิมด้วยความผิดหวังและถังแตก รับทำงานไปวัน ๆ ส่วนตอนกลางคืนก็ซ้อมเพลงกันเช่นเคย จนในที่สุดคีนมีโอกาสได้ไปฝรั่งเศสเพื่อทำเดโมกันใหม่ โดยคราวนี้ไม่มีคนเล่นกีต้าร์ เสียงเปียโนและคีย์บอร์ดจึงเข้ามาแทนที่ เดือนมกราคม ปี 2003 พวกเขาได้โอกาสที่จะได้ออกซิงเกิลกับค่ายอินดี้ชื่อดัง Fierce Panda คีนกลับไปที่เมืองแบตเทิลอีกครั้งเพื่อบันทึกเสียงเพลง "Everybody's Changing" โดยเพลงนี้เป็น Single Of The Week ที่ Radio 1 เลือกโดย DJ Steve Lamacq และดีเจคนอื่นก็ค่อย ๆ เลือกเพลงของคีน ในสัปดาห์แรกที่ซิงเกิลออกจำหน่ายในรูปซีดี "Everybody's Changing" ทำยอดขายได้ 733 ชุดจากทั้งหมด 1500 ชุด
การที่ได้ไปเล่นดนตรีตามรายการวิทยุต่าง ๆ รวมถึงการทัวร์คอนเสิร์ตนั้น ทำให้คีนได้เจอกับค่ายเพลงใหญ่ ๆ หลายค่าย ซึ่งพวกเขาเลือกค่ายที่เสนอและให้โอกาสพวกเขาเต็มที่ในการคิดและทำงานเพลง แล้วจึงกลับไปเพื่อบันทึกเพลงที่สตูดิโอเล็ก ๆ ชื่อ Helioscentric กับโปรดิวเซอร์ Andy Green เพื่อที่จะทำงานเพลงอัลบั้ม "Hopes And Fear" ในปลายปี 2003 ในที่สุดอัลบั้ม "Hopes And Fears" ก็ได้ออกวางแผงในเดือนพฤษภาคม ปี 2004
การทัวร์คอนเสิร์ตของพวกเขายังคงดำเนินต่อไป ซึ่งคราวนี้พวกเขาได้เดินทางไปทั่วโลกเป็นเวลาเกือบ 18 เดือน ในปี 2004 เขาออกทัวร์ในอังกฤษ เดือนตุลาคมปี 2005 เขาเริ่มทัวร์ที่อเมริกา ซึ่งรวมไปถึงการทัวร์กับร่วมกับ U2 ที่เมดิสันสแควร์การ์เดน และเดินทางต่อไปยังเม็กซิโก ญี่ปุ่น ออสเตรเลียรวมไปถึงทั่วยุโรป เล่นเฟสติวัลต่าง ๆ ทั่วโลก และการได้เป็นหนึ่งในศิลปินที่ได้ร่วมคอนเสิร์ต Live 8
อัลบั้ม "Hopes and Fears" ขายได้มากกว่า 5 ล้านแผ่นทั่วโลก ได้บริตอะวอดส์ 2 รางวัลในปี 2005 (ในสาขา British Breakthrough Act, Best Album), รางวัลจาก Q Magazine (Best Album Award) และได้เข้าชิงรางวัลแกรมมี สาขา Best New Act หลังจากคีนทัวร์คอนเสิร์ตอย่างต่อเนื่อง พวกเขาต้องการกลับไปที่บ้าน เริ่มเขียนเพลงและเริ่มทำดนตรีกันใหม่ และในเดือนตุลาคม 2005 เขาเริ่มที่จะทำอัลบั้มใหม่กับ Andy Green โปรดิวเซอร์คนเดิม ทุกอย่างเสร็จในเดือนธันวาคม
อัลบั้มใหม่ "Under The Iron Sea" บันทึกเสียงที่ The Magic Shop ในโซโห นครนิวยอร์ก และสตูดิโอ Helioscentric ใกล้ ๆ เมืองแบตเทิล อัลบั้ม "Under The Iron Sea" (ออกกับค่าย Island/Interscope) วางแผงวันที่ 12 มิถุนายน 2006 ในประเทศอังกฤษและทั่วโลก วันที่ 20 มิถุนายน ในอเมริกาและแคนาดา มีเพลง "Is It Any Wonder?" เป็นซิงเกิลเปิดตัวอัลบั้มนี้
ในปี 2008 พวกเขาออกผลงานอัลบั้มชุดที่ 3 ชื่อ "Perfect Symmetry" และออกซิงเกิล "Spiralling" เป็นซิงเกิลแรกของอัลบั้มนี้
ล่าสุดในปี 2012 พวกเขาก็ได้ออกผลงานชุดที่ 4 หลังจากที่เคยออก "Night Train" งาน EP แนวทดลองไปให้ฟังก่อน โดยอัลบั้มนี้ชื่อ "Strangeland" โดยสไตล์ของอัลบั้มนี้ เป็นการหวนกลับไปสู่งานแรกเริ่มอย่าง "Hopes and Fears" และ "Under the Iron Sea" ซิงเกิลแรกของชุดนี้ คือ "Silenced by the Night" ตามมาด้วย "Disconnected" ซึ่งยังคงความเป็นบริตพ็อพสดใส แต่เนื้อหาเติบโตขึ้น
ดิจิตอล มอนสเตอร์
ท่าอากาศยานนานาชาติซานฟรานซิสโก
ท่าอากาศยานนานาชาติซานฟรานซิสโก (San Francisco International Airport) ตั้งอยู่ริมอ่าวซานฟรานซิสโก รัฐแคลิฟอร์เนีย สหรัฐอเมริกา ห่างจากตัวเมืองออกไปทางตอนใต้ประมาณ 21 กิโลเมตร (13 ไมล์) มีผู้ใช้บริการมากเป็นอันดับ 2 ของแคลิฟอร์เนีย เป็นรองจากลอสแอนเจลิส
ซานฟรานซิสโกยังเป็นท่าอากาศยานหลักของสายการบินยูไนเต็ดแอร์ไลน์ และหากเป็นไปตามแผนที่จัดเตรียมไว้ ก็จะเป็นท่าอากาศยานหลักของเวอร์จิ้น อเมริกา ด้วย
หลักจากที่เปิดใช้อาคารผู้โดยสารระหว่างประเทศ ในปีพ.ศ. 2543 ก็ได้ปิดอาคารผู้โดยสาร 2 เพื่อเริ่มดำเนินการปรับปรุงใหม่
ประเสริฐ โศภน
ศาสตราจารย์เกียรติคุณ ประเสริฐ โศภน (เกิด 8 ธันวาคม พ.ศ. 2486) เกิดที่จังหวัดสกลนคร เป็นบุตรคนที่ 6 ในจำนวน 10 คน ของ นายสุนทร และนางสว่างจิต โศภน เป็นนักวิทยาศาสตร์ชาวไทย ที่มีผลงานดีเด่นในสาขากายวิภาคศาสตร์และเซลล์ชีววิทยา เจ้าของรางวัลนักวิทยาศาสตร์ดีเด่น สาขาเซลล์ชีววิทยา ของมูลนิธิส่งเสริมวิทยาศาสตร์และเทคโนโลยี ในพระบรมราชูปถัมภ์ ประจำปี พ.ศ. 2538 สมรสกับนางกรรณิการ์ (กุลพงษ์) โศภน มีบุตร 2 คน คือ น.ส. ขวัญหล้า โศภน และ นายสินธุ โศภน
ดิจิตอลมอนเตอร์ ver1
พอดโกริกา
นายขนมต้ม (ละครโทรทัศน์)
นายขนมต้ม เป็นละครโทรทัศน์อิงประวัติศาสตร์ในช่วงปลายอาณาจักรอยุธยา สร้างจากนวนิยายเรื่อง "นายขนมต้ม คนกล้านอกตำนาน" บทประพันธ์ของ คมทวน คันธนู บทโทรทัศน์โดย วิลาสิณี นำแสดงโดย สมรักษ์ คำสิงห์, กุลณัฐ ปรียะวัฒน์, สามารถ พยัคฆ์อรุณ, ฉัตรมงคล บำเพ็ญ, กชกร นิมากรณ์, เขาทราย แกแล็คซี่, วิชัย ราชานนท์, ผจญ มูลสัน, ทวี อัมพรมหา, รชยา รักกสิกรณ์, สุเชาว์ พงษ์วิไล, ฐาปกรณ์ ดิษยนันทน์ กำกับการแสดงโดย นพดล มงคลพันธ์ ออกอากาศครั้งแรกในวันพุธที่ 16 ตุลาคม พ.ศ. 2539 ถึงวันพฤหัสบดีที่ 26 ธันวาคม พ.ศ. 2539 รวมทั้งหมด 22 ตอน หลังข่าวภาคค่ำ ทางช่อง 7 สี ในวันพุธ และ วันพฤหัสบดี สร้างโดย บริษัทกันตนา เพลงประกอบละครโดย ยืนยง โอภากุล, เผ่าเทพ อรรถไกวัลวที และ ปรัชญ์ สุวรรณศร
ที่ป่าโมกข์ แขวงเมืองวิเศษชัยชาญ ขนมต้ม (สมรักษ์ คำสิงห์) เป็นคนไร้ญาติขาดมิตร เนื่องจากพ่อแม่และพี่สาวถูกฆ่าตายจากฝีมือของกองทัพพม่าที่รุกรานอยุธยา ขนมต้มมักจะถูกดำ (สามารถ พยัคฆ์อรุณ) และพรรคพวก (เขาทราย แกแล็คซี่, วิชัย ราชานนท์) รังแกเสมอ ๆ ขนมต้มเป็นศิษย์ของชายไร้ชื่อซึ่งเป็นครูมวยคนแรกและต่อมาขนมต้มและดำก็ได้เดินทางไปบ้านป่าโมกเพื่อไปหาวิชาความรู้เรื่องมวยและดาบเพิ่ม จึงไปเป็นศิษย์เอกของครูทองอยู่และดำเป็นศิษย์เอกของ ครูเสาร์ ครูมวยไทยและกระบี่กระบองชื่อดัง ครูทองอยู่มีลูกสาวคนหนึ่งที่มีนิสัยห้าวหาญเหมือนพ่อ ชื่อ มะขาม (กุลณัฐ ปรียะวัฒน์) มะขามเป็นคนสวย จึงเป็นที่หมายปองของหนุ่ม ๆ หลายคน รวมทั้งขนมต้มด้วย ขณะที่ดำชอบพอกับจักจั่น (กชกร นิมากรณ์) เพื่อนสนิทของมะขาม
ในตอนจบ เมื่อกรุงศรีอยุธยาเสียแก่พม่า ทุกคนตายหมด ขนมต้มเองก็กลายเป็นคนพเนจรและรู้สึกเจ็บปวดกับการกระทำของคนไทยด้วยกันเองที่เป็นต้นเหตุให้เสียบ้านเมือง
ไพโรจน์ เปรมปรีดิ์
ผู้ช่วยศาสตราจารย์ ไพโรจน์ เปรมปรีดิ์ เป็นนักวิทยาศาสตร์ชาวไทย สาขาเคมี อดีตคณบดี คณะวิทยาศาสตร์ มหาวิทยาลัยมหิดล ติดต่อกัน 4 สมัย เป็นเวลา 16 ปี
ไพโรจน์ สมรสกับ สุรางค์ เปรมปรีดิ์ (นามสกุลเดิม กรรณสูต) อดีตผู้อำนวยการ สถานีโทรทัศน์สีกองทัพบกช่อง 7 ปัจจุบันดำรงตำแหน่งผู้อำนวยการประกวดมิสยูนิเวิร์สไทยแลนด์ เวทีอันดับหนึ่งของสาวไทย โดยไม่มีบุตรธิดาด้วยกัน
เจ้าจอมมารดาแสง ในรัชกาลที่ 5